armvectores/hy_wikipedia_2023 huggingface dataset:
Բատալիայի վանք

Սանտա Մարիա դա Վիտորիա վանք Բատալիայում (պորտ.՝ Santa Maria da Vitória na Batalha), դոմինիկյան վանք Պորտուգալիայի Բատալիա քաղաքում։ Ընդգրկված է ՅՈՒՆԵՍԿՕ-ի Համաշխարհային ժառանգության, ինչպես նաև Պորտուգալիայի յոթ հրաշալիքների ցանկում ։


== Պատմություն ==
Վանքի կառուցումը սկսվել է 1385 թվականին Ժուան I արքայի նախաձեռնությամբ` ի նշան Մարիամ Աստվածածնի նkատմամբ երaխտագիտության, որի շնորհիվ արքան Ալժուբարոտի ճակատամարտում հաղթանակ է տարել կաստիլացիների համդեպ։ Հետագa վեց արքաները շարունակել են վանքի շինարարությունը` այստեղ գտնելով իրենց հավերժական հանգիստը։ Նրանց թվում է Հենրիխ Ծովագնացը։ Վանքը կառուցվել է միջազգային գոթական ոճով, իսկ շինարարությունն ավարտվել է 1517 թվականին, երբ բոլոր հիմնական ուժերն ուղղվել են Ժերոնիմուշի վանքի կառուցմանը Բելեմում։ XIX դարում Բատալիեում անցկացվել են մասշտաբային վերականգնողական աշխատանքներ, իսկ 1980 թվականին այստեղ բացվել է ազգային թանգարան։


== Ճարտարապետություն ==
Վանքն առանձնացած է ամբողջ քաղաքից, և չնայած շատերը չեն սիրում վանքի հարևանությամբ կառուցված նոր հյուրանոցները, սակայն միշտ կարելի է հիանալ XVIII դարի հետաքրքիր տներով, գիլիոտինային պատուհաններով և վանքի` մանուելյան ոճի գլխավոր մուտքով։
Տաճարը կառուցվել է Պորտո դե Մոսից բերված կրաքարով, որ ժամանակի ընթացքում դեղնավուն երանգ է ստացել։ Այն պորտուգալական ինքնատիպ ոճով է, որ վառ գոթական և անգլիական ճարտարապետական ոճերի խառնուրդ է։ Ինչպես դոմինիկյան բոլոր վանքերում, այս վանքում էլ զանգակատուն չկա։
Արևմտյան ճակատը, որն ուղղված է գեներալ Նունու Ալվարես Պերեյրայի հեծյալ արձանին, բաժանված է երեք որմնահեցերով և հսկայական որմնասյուներով։ Աջ կողմում գտնվում է Անավարտ ժամատունը (Capelas Imperfeitas), որ հիմնական շինությանն ավելացված ութանկյուն կառույց է։
Գլխավոր մուտքը զարդարում են 78 քանդակները, որոնք բաժանված են վեց շարքերի։ Դրանք ներկայացնում են աստվածաշնչյան արքաների, հրեշտակների, մարգարեների, որոնք պատսպարված են ամպհովանիներով։ Քանդակազարդ ճակատամասը ներկայացնում է գահին բազմած Քրիստոսին, ով շրջապատված է 4 ավետարանիչներով, որոնցից յուրաքանչյուրը իր խորհրդանիշով է։


== Պատկերասրահ ==

		
		
		
		


== Գարգուլիաներ ==

		
		
		


== Ծանոթագրություններ ==


== Արտաքին հղումներ ==
Բատալիայի վանքի նկարներ
Շրեշ

Շրեշ (լատ.՝ Eremuarm), շրեշտ, օղին, փայլկտուկ, թաղաղուազգիների ընտանիքի կոճղարմատավոր խոտաբույսերի ցեղ։


== Տարածում ==

Հայտնի է մոտ 50, ՀՀ-ում՝ 1 տեսակ՝ շրեշ ուշագրավ (լատ.՝ Eremuarm spectabilis)։
Տարածված է Գեղարքունիքի, Արագածոտնի, Սյունիքի մարզերի լեռնային գոտիներում (1500-2300 մ բարձրություններում)։ Աճում է չոր, քարքարոտ վայրերում։


== Կենսաբանական նկարագիր ==
Կոճղարմատը հոծ է, իլիկաձև հաստացած, մսալի։ Ցողունն ուղղաձիգ է, բարձրությունը 40-60 սմ։ Տերևներն արմատամերձ են, երկար, գծաձև։ Ծաղկաբույլը բազմածաղիկ ողկույզ է, ծաղիկները՝ սպիտակ, դեղին, վարդագույն, կարմրավուն, գորշ և այլն։ Ծաղկում է մայիս-հունիսին։ Պտուղը գնդաձև տուփիկ է։


== Նշանակություն ==
Որոշ տեսակների արմատները պարունակում են դեքստրինանման նյութեր (օգտագործվում են սոսինձ պատրաստելու համար), իսկ տերևները՝ ներկանյութ։ Մատղաշ տերևներն ուտելի են։ Մեղրատու է և գեղազարդիչ։


== Դասակարգում ==


=== Տեսակներ ===
Հայտնի է 60 տեսակ.


==== Տաքսոնոմիա ====
Դասը մտնում է Asphodelaceae ենթաընտանիքի, Xanthorrhoeaceae ընտանիքի և Asparagales կարգի մեջ.


== Ծանոթագրություններ ==


== Գրականություն ==
Дубянский, В. А. Эремур // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907.
Федченко, Б. А. Род 262. Эремурус, Ширяш — Eremurus M.B. // Флора СССР. В 30 т. / Гл. ред. и ред. тома акад. В. Л. Комаров. — М.—Л.։ Изд-во АН СССР, 1935. — Т. IV. — С. 37—52. — 760 + XXX с. — 5175 экз.
Хохряков, А. П. Эремурусы и их культура / АН СССР; Гл. ботан. сад; отв. ред. М. В. Культиасов. — М.: Наука, 1965. — 127 с.


== Արտաքին հղումներ ==
A Close-up View of the "Foxtail Lily" (Eremurus spectabilis) by Brian Johnston (Canada)(անգլ.)
1437

1437 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1437 թվականն է, 
XV դարի 37-րդ տարին։


== Դեպքեր ==


== Ծնունդներ ==


== Մահեր ==
Ռոտորային-ֆրեզերային շարժիչ

Ռոտորային-ֆրեզերային շարժիչ, ձյան վրայով տեղաշարժվելու համար անվային շարժիչի հատուկ տարատեսակ, որը մշակվել է 1960-ականների սկզբին ԽՍՀՄ-ում՝ Գորկու ավտոմոբիլային գործարանում և աշխարհում չունի իր նմանը։ Սերիական մեքենաներում շարժիչը կիրառություն չի գտել։
Կառուցվածքային տեսանկյունից ռոտորա-ֆրեզերային շարժիչը մեծ տրամագծով սկավառակային ֆրեզների տեսքով նեղ մետաղական ռոտորների հավաքածու է, որոնցից յուրաքանչյուրը հատուկ դահուկների հետ միասին մոնտաժվում է ինքնագնաց մեքենայի (բարձր անցանելիության կամ անվավոր ամենագնաց) առաջատար կամուրջներից մեկի լիսեռին՝ սովորական անվադողով անիվի փոխարեն։ Ընդ որում, դահուկներ նվազեցնում են տրանսպորտային միջոցի ընդհանուր տեսակարար ճնշումը և նրան պահում ձյան կամ սառցաշերտի վրա, մինչդեռ ֆրեզները, որոնց ձևը կառչելու լավ հնարավորություն է տալիս, ձյան ծածկույթը կտրում են 30-50 սմ խորությամբ՝ հասնելով խիտ սառեցված գետնին և ապահովելով մեքենայի կայուն համընթաց շարժումն առանց անիվի տեղապտույտի։ Ռոտոր-ֆրեզերային շարժիչի կիրառումը մեքենաներին թույլ է տվել տեղաշարժվել այն վայրում, որտեղ չեն անցել նույնիսկ թրթուրավոր ամենագնացները։
Փորձարկումներն անցկացվել են ԳԱԶ-69 Բարձր անցանելիության ավտոմեքենայի հիմքի վրա մոնտաժված ռոտոր-ֆրեզերային շարժիչներով։


== Անալոգներ զանգվածային մշակույթում ==
Թեև զանգվածային մշակույթի ստեղծագործություններում ռոտորային-ֆրեզերային շարժիչի իրական կառուցվածքները չեն հանդիպում իրենց քիչ ճանաչելիության պատճառով, գիտական ֆանտաստիկայում որոշակի տարածում ունեն ամբողջովին հորինված ֆուտուրիստական մեքենաներ, որոնք շարժման համար օգտագործում են նման սկզբունք։ Այսպես, օրինակ, 2001 թվականի Emperor: Battle for Dune համակարգչային խաղում Հարքոննենների տան սպառազինության մեջ կա Buzzsaw թեթև մարտական մեքենա (անգլ.՝ buzzsaw, բառացիորեն «սկավառակի սղոց»). մեքենայի շարժիչը մի քանի մետր տրամագծով զանգվածային սկավառակային ֆրեզի տեսքով մի ռոտոր է, որը տեղադրված է կորպուսի կենտրոնում։


== Ծանոթագրություններ ==


== Գրականություն ==
Дмитрий Забаштанский. (չաշխատող հղում) Колесо — это слишком просто // Газета по-киевски. — 5 октября 2010.(չաշխատող հղում) «копия текста статьи (без оформления)»։ Արխիվացված է օրիգինալից 2013-05-24-ին։ Վերցված է 2013-05-23  
Кочнев Е. Д. Секретные автомобили Советской Армии. — «М»: Эксмо, Яуза, 2011. — 608 с. — (Война моторов). — 3000 экз. — ISBN 978-5-699-50821-1
Վագր արքա

«Վագր արքա․ Սպանություն, քաոս և խելագարություն» (անգլ.՝ Tiger King: Murder, Mayhem and Madness), օգտագործվում է նաև «Վագր արքա» (անգլ.՝ Tiger King) անվանումը, 2020 թվականի ամերիկյան իրական քրեական վավերագրական մինի սերիալ կենդանիների իրավունքների պաշտպան Ջո Էկզոտիկի մասին։ Այն թողարկվել է Նեթֆլիքսում 2020 թվականի մարտի 20-ին։ Հաղորդավար Ջոել ՄաքՀեյլի մասնակցությամբ հատուկ տարբերակը թողարկվել է 2020 թվականի ապրիլի 12-ին, որտեղ ՄաքՀեյլը հարցազրույցներ է վերցրել այն աստղերից, ում մասին պատմում էին Էկզոտիկը և ինքը սերիալը։
Սերիալը բարձր գնահատականներ է ստացել քննադատների կողմից, և, ըստ Nielsen ratings-ի, այն դիտվել է ավելի քան 34.3 միլիոն մարդկանց կողմից, դառնալով Նեթֆլիքսի ամենահաջող թողարկումներից մեկը։


== Դրվագներ ==


=== Հատուկ ===


== Ընդունելություն ==


=== Քննադատություն ===
Rotten Tomatoes վեբ կայքի ակնարկում, սերիալը ստացել է 89% գնահատականը, որը հիմնվել է 75 ակնարկների վրա՝ միջին 7.88/10 վարկանիշով։ Կայքի պաշտոնական քննադատական ակնարկն ասում է․ «Տարօրինակ ճշմարիտ քրեական պատմություն, որը դուք պետք է տեսնեք, հավատալու համար, «Վագր արքա»-ն խառնաշփոթ է և գերիշխող կախվածության դիմանկար, որը սարսափելիորեն սխալ է ընթանում»։ Metacritic-ում, որը ներկայացնում է գլխավոր հրատարակությունների գնահատականների միջինը, սերիալը ստացել է 100-ից 75 միավոր՝ 13 քննադատների ակնարկների հիման վրա, ինչը նշանակում է «ընդհանուր առմամբ դրական ակնարկներ»։
Variety պարբերականից Քերոլայն Ֆրամքեն անվանել է սերիալը «կեղտոտ, բայց անդիմադրելի» և, որ «նրանց համար, ով սիրում է Նեթֆլիքսի վավերագրական սերիալները, [...] «Վագր արքա»-ն առանց կասկածի աղմուկ է բարձրացնելու»։ Ջոշուա Ռիվերան The Verge-ից ասել է, որ «Վագր արքայի ամեն րոպեն անակնկալի է բերում՝ խարիզմատիկ օտարի անհավատալի և հիասքանչ պատմություններով»։


=== Լսարանի կարծիք ===
Ըստ Nielsen-ի, սերիալը դիտվել է ավելի քան 34.3 միլիոն մարդկանց կողմից իր թողարկումից հետո 10 օրերի ընթացքում, դարձնելով սա Նեթֆլիքսի ամենահաջող նախագծերից մեկը։ Այս հաջողությունը բացատրվում է նաև COVID-19 (կորոնավիրուսի) համավարակով, որի պատճառով կարանտինային ռեժիմ է հայտարարվել, և մարդիկ հիմնականում չեն լքում իրենց տները։ Կորոնավիրուսին նվիրված ապրիլյան մամուլի ասուլիսում ԱՄՆ նախագահ Դոնալդ Թրամփին հարցրել են սերիալի գլխավոր սուբյեկտի՝ Ջո էկզոտիկի ներման հնարավորության մասին։


== Հետագա սերիաներ ==
Սահմանափակ սերիաների ադապտացիաները գտնվում են արտադրությունում, որը գլխավորում է Universal Content Productions-ը։ Այն հիմնված է լինելու Wondery-ի երկրորդ եթերաշրջանի «Over My Dead Body» պոդքասթի վրա՝ Քեյթ Մաքկիննոնի մասնակցությամբ որպես գործադիր պրոդյուսեր։ Այլ քասթինգներ, ցանցային կամ սթրիմինգային հարթակների մասին տեղեկություններ դեռ ևս չեն հրապարակվել։
2020 թվականի ապրիլի 6-ին հայտարարվել է, որ «Հետազոտելով Ջո էկզոտիկի տարօրինակ աշխարհը» անվանմամբ հեռուստասերիալը թողարկվելու է Investigation Discovery-ու մ։
2020 թվականի ապրիլի 8-ին Deadline Hollywood-ը հաստատել է, որ Ռայան Մերֆին բանակցությունների մեջ է գտնվում՝ Ջո Էկզոտիկի դերում Ռոբ Լոուի հետ սերիալ կամ ֆիլմ թողարկելու համար։
2020 թվականի ապրիլի 13-ին Fox-ը և TMZ-ը թողարկել են մեկ ժամ տևողությամբ «TMZ հետաքննում․ Վագր արքան՝ ինչ է իրականում տեղի ունեցել»։


== Ծանոթագրություններ ==


== Արտաքին հղումներ ==
«Վագր արքա»(անգլ.) ֆիլմը Internet Movie Database կայքում
Երանոս (Կարաքիլիսայի գավառ)

Անվան այլ կիրառումների համար տե՛ս՝ Երանոս (այլ կիրառումներ)Երանոս, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի վտակ Դարաբի գետի ջրառատ հովտում, Կարաքիլիսա քաղաքի 10-12 կմ հյուսիս։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
19-րդ դարի վերջին ուներ 25 տուն, 1914 թվականին 40 տուն` 300 հայ բնակչով։


== Տնտեսություն ==
Բնակչության հիմնական զբաղմունքը երկրագործություն, անասնապահություն և արհեստներն էր։


== Պատմամշակութային կառույցներ ==
Երանոսն ուներ Սուրբ Հակոբ անունով եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պատագոնիա

Պատագոնիա (Patagonia), բնամարզ Հարավային Ամերիկայում, Ռիո Կոլորադո և Ռիո Նեգրո գետերից հարավ Անդերից արևելք, Արգենտինայի հարավում։ Ռելիեֆում գերակշռում են աստիճանաձև սարավանդները, որոնք արևմուտքում ունեն մինչև 2200 մ բարձրություն։ Դաշտավայրերը գտնվում են հյուսիս- արևելքում և հարավ-արևելքում։ Կազմված է միջին կայնոզոյան նստվածքային և հրաբխային շերտերից, ինչպես նաև մորենային ու ջրասառցադաշտային նստվածքներից։ Հարավում Մագելանի նեղուցով Պատագոնիան բաժանվում է Հրո երկիր կղզիախմբից, իսկ արևմուտքում սահմանափակված է Հարավային Անդերի լեռներով։ Վերջիններս արգելք են հանդիսանում արևմտյան խոնավ օդային զանգվածների թափանցմանը Պատագոնիա, իսկ արևելյան ափերի մոտով է անցնում Ֆոլկլենդյան սառը օվկիանոսային հոսանքը։ Այդ պատճառով էլ Պատագոնիայում տեղումները քիչ են՝ 150-200 մմ։ Կլիման բարեխառն է, կիսաանապատային։ Միջին տարեկան տեղումները 150-200 մմ են, արևմուտքում՝ մինչև 600-700 մմ՝․ Հուլիսի միջին ջերմաստիճանը հյուսիսում 8 °C է, հարավում՝ 2 °C, արևմուտքում՝ -5 °C (սառնամանիքները՝ մինչև -35 °C), հունվարինը հյուսիսում՝ 20 °C, հարավում՝ մինչև 10 °C։ Բնորոշ են ուժեղ քամիները։ Տարածքը նոսր է բնակեցված, հիմնականում արոտավայրեր են՝ ոչխարաբուծության համար։ Գետերը սկիզբ են առնում Անդերից և Պատագոնիայի տարածքում հոսում խոր կիրճերով։ Գերակշռում են հացազգիների թփուտային կիսաանապատները, Անդերի նախալեռներում՝ հացազգիների տափաստանները։ Շատ են կենդանիների էնդեմիկ տեսակները (մագելանի շուն, պամպասյան կատու, գարշահոտ փորսուղ և այլն) և թռչունները։ Տնտեսության գլխավոր ճյուղը ոչխարաբուծությունն է, հովիտներում՝ հացահատիկի մշակությունը։ Կան նավթի և բնական գազի հանքավայրեր։ Պատագոնիա անվանումը տվել է Ֆ․ Մագելանի արշավախումբը 1520 թ.։ 1520 թվականին Մագելանի նավերը մոտենում են ներկայիս Արգենտինայի հարավային ափերին, դաժան բնակլիմայական պայմաններից ելնելով տարածքը անմարդաբնակ է թվում։ Երկու ամիս անցկացնելուց հետո ձյան վրա տեսնում են հսկա ոտնահետքեր։ Պարզվում է, որ խիստ ձմեռներին, ոտքերը ցրտահարությունից պաշտպանելու համար, բնիկները հագնում են մորթե կոշիկներ կամ ոտքերին մորթի փաթաթում, որից նրանց ոտնահետքերը մեծ են երևում։ Մագելանը այդ երկիրն անվանեց Պատագոնիա, որն իսպաներեն նշանակում է մեծ ոտքեր ունեցող մարդկանց երկիր։


== Ծանոթագրություններ ==
Փեդրալբս վանք

Իսպանիայի Կատալոնիա համայնքի մայրաքաղաք Բարսելոնայում է գտնվում Փեդրալբս գոթական վանքը (անգլ.՝ The Monastery of Pedralbes ); Այն հիմա թանգարան է, որտեղ հավաքածուներ են տեղ գտել Բարսելոնայի պատմության թանգարանից։


== Պատմություն ==
Վանքը հիմնադրվել է 1326 թվականին Արագոնի թագավոր Ջեյմս II-ի կողմից, իր կնոջ՝ թագուհի Էլիզենդա դը Մոնթքադի համար։
Այն զբաղեցնում էր Քլերես համայնքը, հիմնականում, որտեղ բնակվում էին ազնվական ընտանիքի անդամներ։ Թագուհին վանքին մի շարք արտոնություններ տվեց, այդ թվում Բարսելոնա քաղաքի անմիջական պաշտպանություն՝ « Հարյուրի խորհուրդը » կառավարական հաստատության միջոցով, որն իր առաջ խնդիր էր դրել պաշտպանել այն վտանգ սպառնալու դեպքում։ Էլիզենդան կառուցեց նաև մի պալատ, որը կցվեց վանքին։ Սակայն պալատում նա ապրեց իր ամուսնու մահից հետո, 1327 թվականին և այնտեղ էլ մահացավ 1367 թվականին։ Պալատի մնացորդները հայտնաբերվել են 1970-ական թվականներին։ 

1640 թվականին Կատալոնիայի ապստամբության ընթացքում միանձնուհիները վտարվեցին, սակայն ավելի ուշ ետ վերադարձան։ Քիչ թվով միանձնուհիներ դեռևս ապրում են վանական համալիրում։ Վանքը 1991 թվականին ճանաչվեց որպես Ազգային հուշարձան։


== Ակնարկ ==
Ի սկզբանե վանքը կառուցվել է սպիտակ քարից, որը պաշտպանվում էր պատերի շարքով, որից այսօր ընդամենը երկու աշտարակ և մեկ դարպաս է մնացել։ Եկեղեցին ունի երեք հարկ, քառասուն մետր երկարություն, կենտրոնական պարտեզ՝ նարնջի ծառերով և արմավերիներով։ Այն ձևավորված է սյուների վրա լայն կամարներով, որոնց սյունագլուխները զարդարված են Արագոնի թագավորի և Մոնթքադայի պալատի խորհրդանիշներով։ 

Թագուհի Էլիսենդայի գերեզմանը ալբաստեր քարի մեջ է և գտնվում է վանքի մի կողմում։ Ուշագրավ է նաև Սուրբ Միշելի մատուռը՝ Ֆերրեր Բասսայի որմնանկարներով։ Դրանք ցույց են տալիս իտալացի նկարիչ և քանդակագործ Ջոտտո դի Բոնդոնեի ազգեցությունը, որը թվագրվում է 1346 թ․;
Նախկին ննջասրահը հանդիսացել է այնպիսի նկարիչների մշտական ցուցահանդեսը, ինչպիսիք են Պիտեր Պաուլ Ռուբենսը (ֆլամանդացի գեղանկարիչ), Ջովաննի Անտոնիո Կանալետտոն (իտալացի նկարիչ), Տինտորետտո Յակոբո Ռոբուստինը (իտալացի նկարիչ), Դիեգո Ռոդրիգես Վելասկեսը ( իսպանացի նկարիչ), Անջելիկոն (իտալացի նկարիչ)։


== Աղբյուրներ ==
Escudero i Ribot Maria Assumpta, Josep Mainar (1976)։ El mueble catalán en el Monasterio de Pedralbes։ Barcelona: Ajuntament de Barcelona, Museu Nacional d'Art de Catalunya 
SANJUST i LATORRE Cristina (2010)։ L'Obra del Reial Monestir de Santa Maria de Pedralbes des de la seva fundació fins al segle XVI: un monestir reial per a l'orde de les clarisses a Catalunya։ Barcelona: Promocions i Publicacions Universitàries ; [Bellaterra]: Universitat Autònoma de Barcelona: Institut d'Estudis Món Juïc
Բենբու

Բենբու, քաղաք Չինաստանում։


== Բաժանումը ==
Բենբուն բաժանված է 4 թաղամասերի և 3 կոմսությունների ՝

Բենշան թաղամաս (蚌山区)
Լունցիխու թաղամաս (龙子湖区)
Խուանշան թաղամաս (淮上区)
Յույխուեյ թաղամաս (禹会区)
Գուչժեն կոմսություն (固镇县)
Ուխե կոմսություն (五河县)
Խուանյուան կոմսություն (怀远县)
Կոնստանտին Ռուսակով

Կոնստանտին Վիկտորովիչ Ռուսակով (Константин Викторович Русаков, դեկտեմբերի 31, 1909(1909-12-31), Տորոպեց, Տորոպեցկիի գավառ, Պսկովի նահանգ, Ռուսական կայսրություն - դեկտեմբերի 29, 1993(1993-12-29), Մոսկվա, Ռուսաստան), խորհրդային կուսակցության և պետական գործիչ, սոցիալիստական աշխատանքի հերոս։ ԽՄԿԿ անդամ 1943 թվականից։


== Կենսագրություն ==
Ավարտել է Լենինգրադի Մ․ Ի․ Կալինինի անվանական պոլիտեխնիկական ինստիտուտը։ 1930-1939 թթ. աշխատել է Լենինգրադի, Լենինականի և Իրկուտսկի շինարարական տրեստներում, 1939-1957 թվականներին՝ ԽՍՀՄ ձկնարդյունաբերության ժողկոմիսարիավանագիտական աշխատանքում։ 1962-1964 թթ.՝ ԽՍՀՄ արտակարգն լիազոր դեսպան ՄԺՀ-ում։ 1960-1962 թթ. և 1964 թվականից՝ ԽՍԿԿ ԿԿ-ի ապարատում։ 1968 թվականից՝ ԽՄԿԿ ԿԿ-ի բաժնի վարիչ, 1972 թվականից՝ ԽՄԿԿ ԿԿ-ի գլխավոր քարտուղարի օգնական։ 1977 թվականից Ռուսակովը ԽՄԿԿ ԿԿ-ի քարտուղար և միաժամանակ բաժնի վարիչ է։ Եղել է ԽՄԿԿ վերստուգիչ հանձնաժողովի անդամ։ 1971 թվականից ԽՄԿԿ ԿԿ-ի անդամ է։
Պարգևատրվել է Լենինի 2 և այլ շքանշաններով։


== Ծանոթագրություններ ==
Զամոշե (այլ կիրառումներ)

Զամոշե, կարող է վերաբերել՝

Զամոշե - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Զամոշե - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Զամոշե - գյուղ Ռուսաստանի Սմոլենսկի մարզի Ուգրանսկի շրջանի կազմում։
Զամոշե - գյուղ Ռուսաստանի Սմոլենսկի մարզի Վելիժսկի շրջանի կազմում։
Պիրենեյան շուշան

Պիրենեյան շուշան (լատ.՝ Lílium pyrenáicum), միաշաքիլավորների դաս, ծաղկավոր բույսերի տիպ։ Մտնում է խոպոպիկավոր (գանգրավուն) տեսակի մեջ։


== Բուսաբանական նկարագիր ==
Բազմամյա խոտաբույս է, հասնում է մինչև 1,5 մետր բարձրության։ Ցողունը ծանր է, բաց կանաչ, անկյունային։ Սոխուկը խոշոր է, գնդաձև կամ ձվաձև, սպիտակավուն, խիտ։
Տերևները նստած են, նշտարաձև, հարթ, բաց կանաչավուն, տեղակայված են հերթադիր։ Գագաթի տերևները ավելի կարճ են։
Ծաղիկները սուր բուրմունքով, կախ ընկած, ծաղկակոթը մինչև 6,5 սմ երկարությամբ, հավաքված 2-14 փափուկ ողկուզաձև ծաղկաբույլով, տեսանելի բյուրեղներով։ Ծաղկապատյանի բաժինները մինչև 4,5 սմ երկարությամբ, ամուր հետ թեքված, դեղնականաչավուն, ծածկված կարմիր կամ մուգ մանուշակագույն, գրեթե սև կետիկներով։
Առէջները մի փոքր կարճ է վարսանդից, մուգ կարմիր փոշանոթով։ Ծաղկափոշին նարնջագույն է։
Պտուղը ձվանման տուփ է։

Պիրենեյան շուշանը մոտ է Յանկիի շուշանին, քաղկեդոնական շուշանին և փումփուլավոր շուշանին։


== Տարավածություն և օգտագործում ==
Պիրենեյան շուշանն աճում է հարավ-արևմտյան Եվրոպայի վայրի բնության մեջ՝Ֆրանսիայի հարավային լեռներում և Իսպանիայի հյուսիսում։
Հայտնի են պիրենեյան շուշանի մի քանի այգիներ։ Ստեղծված է միակողմանի, միանգամյա օգտագործման համար նախատեսված բյուրեղներով և օղակներով,  ցայտուն ցիտրուսային ծածկույթներով։


== Դասակարգում ==


=== Տաքսոնոմիա ===
Պիրենեյան շուշան տեսակը մտնում է ծաղկավոր բույսերի տիպի Շուշանազգիների ընտանիքի մեջ։


=== Հոմանիշներ ===
Դեղին շուշան  1779
Փումփուլանման շուշան subsp. Շուշան 1890


== Պատկերասրահ ==

		
		
		


== Ծանոթագրություն ==
Об условности указания класса однодольных в качестве вышестоящего таксона для описываемой в данной статье группы растений см. раздел «Системы APG» статьи «Однодольные».
↑ Сведения о роде Lilium (англ.) в базе данных Index Nominum GenericorumМеждународной ассоциации по таксономии растений (IAPT).
↑ Список видов рода Лилия по данным сайта The Plant List (англ.) (лат.)  (Проверено 17 сентября 2016)
↑ Фёдорова Н. К. Лилии. — М., 2006.


== Գրականություն ==
Bailey, L.H. The Standard Cyclopedia of Horticulture. — New York, 1919. — Vol. IV. — P. 1874.
Weathers, J. A Practical Guide to Garden Plants. — London, 1901. — P. 857. — 1191 p.
Լյուբիմովկա (այլ կիրառումներ)

Լյուբիմովկա, կարող է վերաբերել՝

Լյուբիմովկա - գյուղ, Ուկրաինայի Դնեպրոպետրովսկի մարզի Դնեպրոպետրովսկի շրջանում
Լյուբիմովկա - գյուղ, Ուկրաինայի Ժիտոմիրի մարզի Անդրուշևկայի շրջանում
Լյուբիմովկա - գյուղ, Ուկրաինայի Ղրիմի Ինքնավար Հանրապետության Նիժնեգորսկի շրջանում
Լյուբիմովկա - գյուղ, Ուկրաինայի Նիկոլաևի մարզի Սնիգիրյովկայի շրջանում
Լյուբիմովկա - գյուղ, Ուկրաինայի Պոլտավայի մարզի Մաշևկայի շրջանում
Սալխինո (Վանի շրջան)

Սալխինո (վրաց.՝ სალხინო), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 100 մետր բարձրության վրա։ Շրջկենտրոն Վանից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1321 մարդ։


== Ծանոթագրություններ ==
Բիլ Շերման

Ուիլյամ Ուոլթոն «Բիլ» Շերման (անգլ.՝ William Walton "Bill" Sharman, մայիսի 25, 1926(1926-05-25)[…], Աբիլին - հոկտեմբերի 25, 2013(2013-10-25)[…], Ռեդոնդո Բիչ, Լոս Անջելես շրջան, Կալիֆոռնիա, ԱՄՆ), ամերիկացի պրոֆեսիոնալ բասկետբոլիստ, մարզիչ և մենեջեր։ Բասկետբոլի ազգային ասոցիացիայի տասնակի չեմպիոն (4 անգամ որպես խաղացող, 1 անգամ որպես մարզիչ և 5 անգամ որպես մենեջեր)։ Խաղացել է հարձակվող պաշտպանի դիրքում։ 1976 թվականին Բիլ Շերմանի անունը տեղ է գտել Բասկետբոլի փառքի սրահում՝ որպես մարզիչ և խաղացող, իսկ 1996 թվականին ընդգրկվել է NBA-ի պատմության 50 մեծագույն բասկետբոլիստների ցանկի կազմում։


== Կենսագրություն ==
Բիլ Շերմանը ծնվել է 1926 թվականի մայիսի 25-ին Տեխաս նահանգի Աբիլին քաղաքում։ Սովորել է Փորթերվիլի դպրոցում (Փորթերվիլ, Կալիֆոռնիա), որտեղ հանդես է եկել տեղի բասկետբոլային ակումբի կազմում։ Շերմանը ավարտել է Հարավային Կալիֆոռնիայի համալսարանը։ 1944-1946 թվականներին ծառայել է նավատորմում։
1950 թվականի NBA դրաֆթի ժամանակ ընտրվել է «Վաշինգտոն Քեփիթլս» ակումբի կողմից՝ 16-րդ համարի ներքո։ Մեկ տարի անց տեղափոխվել է «Բոստոն Սելտիքս», որտեղ Բոբ Քոուզիի հետ պաշտպանների դուետ է կազմել։ NBA-ում, ընդհանուր առմամբ, անցկացրել է 11 մրցաշրջան։ 1950-1955 թվականներին Շերմանը պրոֆեսիոնալ հանդես է եկել բեյսբոլային «Բրուքլին Դոջերս» ակումբի կազմում (այժմ՝ «Լոս Անջելես Դոջերս»)։ «Բոստոն Սելտիքս»-ի կազմում Շերմանը չորս անգամ դարձել է NBA չեմպիոն, ութ անգամ մասնակցել է NBA բոլոր աստղերի խաղին, յոթ անգամ ընդգրկվել է NBA բոլոր աստղերի սիմվոլիկ հավաքականի կազմում։ Բիլը 1961 թվականին ավարտել է խաղացողի կարիերան։ NBA կարիերայի ընթացքում, ընդհանուր առմամբ, խաղացել է 711 խաղ, որոնց ժամանակ հավաքել է 12665 միավոր (17,8 մ/խ), կատարել 2779 անդրադարձ և 2101 փոխանցում։

Շերմանը 1966 թվականին սկսել է մարզչի կարիերան՝ գլխավորելով «Սան Ֆրանցիսկո Ուորիորս» ակումբը։ 1970-1971 թվականներին մրցաշրջանին «Յութա Սթարս» ակումբին բերել է Բասկետբոլի ամերիկյան ասոցիացիայի առաջնությունում հաղթանակի։ Հաջորդ տարի նա գլխավորել է «Լոս Անջելես Լեյքերս» ակումբը, որին այդ տարի բերել է Բասկետբոլի ազգային ասոցիացիայի առաջնությունում հաղթանակի։ Շերամը այդ տարի ճանաչվել է NBA տարվա մարզիչ։ «Լեյքերս»-ը մարզել է մինչև 1976 թվականը։
1976 թվականին Շերմանը անունը տեղ է գտել Բասկետբոլի փառքի սրահում՝ որպես խաղացող, իսկ 2004 թվականին՝ որպես մարզիչ։ 1996 թվականի հոկտեմբերի 29-ին Շերմանը ընդգրկվել է NBA-ի պատմության 50 մեծագույն բասկետբոլիստների ցանկի կազմում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Ծանոթագրություններ ==


== Արտաքին հղումներ ==
NCAA վիճակագրությունը Sports-Reference.com կայքում (անգլ.)
NBA վիճակագրությունը Basketball-reference.com կայքում Archived 2012-10-06 at the Wayback Machine. (անգլ.)
ABA և NBA մարզչի կարիերան Basketball-reference.com կայքում Archived 2009-02-01 at the Wayback Machine. (անգլ.)
Խաղացողի էջը բասկետբոլի փառքի սրահի կայքում (անգլ.)
Մարզչի էջը բասկետբոլի փառքի սրահի կայքում (անգլ.)
Խոլոդնոե (գյուղ, Նեդրիգայլովի շրջան)

Անվան այլ կիրառումների համար տե՛ս՝ ԽոլոդնոեԽոլոդնոե (ուկրաիներեն՝ Холодне), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Խոլոդնոե գյուղում բնակվում էր 17 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միա Մաեստրո

Միա Մաեստրո (անգլ.՝ Mía Maestro, հունիսի 19, 1978(1978-06-19), Բուենոս Այրես, Արգենտինա), արգենտինացի դերասանուհի, երգչուհի և կոմպոզիտոր։ 


== Կենսագրություն ==
Միա Մաեստրոն ծնվել է 1978 թվականի հունիսի 19-ին Արգենտինայի Բուենոս Այրես քաղաքում։ Նրա ծնողները արգենտինացի գործարարներ են։ Միան սովորել է Բուենոս Այրեսի Ելենա Ֆրոդիզի ինստիտուտում։ Տասնութ տարեկանում դասական վոկալ սովորելու համար տեղափոխվել է Բեռլին։
1998 թվականին վերադառնալով Արգենտինա՝ առաջնելույթ է ունեցել կինոյում՝ խաղալով «Տանգո» ֆիլմում։ Ապա խաղացել է «Ժամանակի ծածկագիր», «Հավաքելով կտորները», «Հյուրանոց», «Ֆրիդա» ֆիլմերում։
Ըստ Maxim ամսագրի՝ 2001 թվականին «100 Sexiest Women» ցանկում գրավել է 67-րդ տեղը, իսկ ըստ Stuff ամսագրի՝ 61-րդ տեղը։ Ըստ Maxim ամսագրի՝ 2007 թվականին «100 Sexiest Women» ցանկում զբաղեցրել է 99-րդ տեղը։
2004-2006 թվականներին նկարահանվել է «Լրտեսուհի» հեռուստասերիալում։ 2005 թվականին նկարահանվել է «Գիշերային ճեպընթաց», իսկ 2006 թվականին՝ «Պոսեյդոն» ֆիլմերում։ 2008-2009 թվականներին խաղացել է «Կրուզո» սերիալում։
2010 թվականին մասնակցել է Faithless բրիտանական խմբի «The Dance» ալբոմի համար «Love Is My Condition» երգի ձայնագրությանը։
2011-2012 թվականներին «Մթնշաղ. Լուսաբաց՝ Մաս 1» և «Մթնշաղ. Լուսաբաց՝ Մաս 2» ֆիլմերում խաղացել է Կարմեն Դենալիի դերը։ 2014 թվականից խաղացել է «Շտամ» սերիալի հիմնական կազմում։
2014 թվականի հոկտեմբերի 7-ին Միան թողարկել է իր «Si Agua» առաջնելույթային ալբոմը, որը ձայնագրվել է Իսլանդիայում։
Ամուսնացած չէ։ Վերջին տարիներին ապրել է Կալիֆոռնիայում (ԱՄՆ) և Տորոնտոյում (Կանադա)։


== Մրցանակներ և անվանակարգեր ==


== Ֆիլմագրություն ==


== Ծանոթագրություններ ==
Սոտնիցկոե (այլ կիրառումներ)

Սոտնիցկոե, կարող է վերաբերել՝

Սոտնիցկոե - գյուղ, Ուկրաինայի Կիրովոգրադի մարզի Նովգորոդկովսկի շրջանում
Սոտնիցկոե - գյուղ, Ուկրաինայի Պոլտավայի մարզի Միրգորոդի շրջանում
Իրաքի թագավորություն

Իրաքի թագավորություն (արաբ․՝ المملكة العراقية‎‎), իրաքյան թագավորություն, որը ստեղծվել է 1921 թվականի օգոստոսին՝ բրիտանական մանդատային կարգերի տապալումից հետո։
1932 թվականին Իրաքը վերջնականապես անկախացել է Բրիտանական կայսրությունից, որը անգլիական կառավարությանը դրդել է սկսել ռազմական գործողություններ։
Իրաքի թագավորությունը երկար կյանք չի ունեցել։ Որպես անկախ պետություն գոյատևել է 11 տարի։ Դրանից հետո երկիրը անկում է ապրել՝ ռազմական հեղաշրջման արդյունքում։


== Պատմություն ==
Իրաքի թագավորությունը ստեղծվել է 1921 թվականի օգոստոսին՝ որպես սահմանադրական միապետություն։ Իրաքի առաջին թագավորը եղել է Հաշիմյանների արքայատոհմի ներկայացուցիչ Ֆեյսալը։
Նա առավել հայտնի է դարձել արաբական մեծ ապստամբությունից հետո։ Սկզբնական շրջանում ունեցել է լավ հարաբերություններ բրիտանական կառավարչության հետ։ 1932 թվականին նա հռչակել է Իրաքի վեջնական անկախության հրամանագիրը։
Դրանից անմիջապես հետո՝ Իրաքի կառավարությունը հայտարարեց, որ Քուվեյթը իրաքյան ենթակա տարածք է և դա եղել է դարեր շարունակ՝ մինչև Միացյալ Թագավորության ռազմական ուժերի ներխուժումը։
Ֆեյսալ I-ի մահից հետո նրան փոխարինում է իր որդին՝ Ղազի I-ը, որը իշխում է Իրաքում մինչև 1939 թվականը։ Նրա կառավարման տարիներին բնորոշ է երկպառակտությունը և հեղափոխական ալիքը։ Երկրում բռնկվում է ընդդիմություններ, որոնք վերաճում են ազգային շարժումների։
Ղազիի կառավարման տարիներին երկրում կատարվում է հեղաշրջման հինգ փորձեր։ Նրան փոխարինել է իշպանամետ առաջնորդ Ռաշիդ Ալի ալ-Գայլանին, որին կոչել են նաև Ֆեյսալ II: Ռաշիդ Ալի ալ-Գայլանին դադարեցրել է պայմանավորվածությունը Մեծ Բրիտանիայի հետ և կոչ է արել Բրիտանական կայսերական կառավարությանը դուրս հանել անգլիական ռազմական հենակետերը և կայանքները իրաքյան հողերից։
Դրան հաջորդել է այն, որ 1941 թվականի մայիսի 2-ին բրիտանացիները դիմեցին հարձակման։ Անգլո-իրաքյան պատերազմը տևեց մինչև մայիսի 30-ը։ Այն ավարտվեց իրաքյան կողի պարտությամբ։
Բրիտանացիների թելադրանքով Ռաշիդ Ալի ալ-Գայլանին փոխարինեց Նուրի ալ-Սայիդը։ Մինչև իր մահը և իշխանության ավարտը՝ 1958 թվականը, Նուրի ալ-Սայիդը վարել է հստակ արևմտամետ քաղաքականություն՝ ունենալով բրիտանական կողմնորոշում։


== Տե՛ս նաև ==
Իրաքի պատմություն


== Ծանոթագրություններ ==
Կուպրինո (գյուղ, Սիմֆերոպոլի շրջան)

Կուպրինո (ուկրաիներեն՝ Купріне, Ղրիմի թաթարերեն՝ Uzqastı), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Ուզկաստի։
2007 թվականի տվյալներով Կուպրինո գյուղում բնակվում էր 281 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մյոթինգեն

Մյոթինգեն  (գերմ.՝ Möttingen), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 2463 մարդ է (2010 թվականի դեկտեմբերի 31–ի տվյալներով)։ Զբաղեցնում է 31.83 կմ² տարածք։ Պաշտոնական կոդ՝ 09 7 79 185։


== Ծանոթագրություններ ==


== Արտաքին հղումներ ==
Պաշտոնական էջ
(213) Լիլեա

(213) Լիլեա (անգլ.՝ Lilaea), աստերոիդ աստերոիդների հիմնական գոտում։ Հայտնաբերվել է 1880 թվականի փետրվարի 16-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,751797 ա. մ., առավելագույնը մոտենում է 2,3497 ա. մ. հեռավորության վրա և հեռանում 3,1539 ա. մ., իսկ Երկրի ուղեծրին Լիլեա աստերոիդը նվազագույնը մոտենում է 1,3348 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1667,34 երկրային օրվա ընթացքում, իր ուղեծրով շարժվելով միջինում 0,215913 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,8° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(213) Լիլեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուսեի մարզ

Ռուսեի մարզ (բուլղար․՝ Област Русе), Բուլղարիայի քսանութ մարզերից մեկը, երկրի Հյուսիս-կենտրոնական տարածաշրջանում։ Մայրաքաղաքը Ռուսե քաղաքն է։


== Տես նաև ==
Բուլղարիայի մարզեր


== Ծանոթագրություններ ==


== Արտաքին հղումներ ==
Պաշտոնական կայք Archived 2012-02-05 at the Wayback Machine. (բուլղ.)
Ալ-Ջառնիայի շրջան

Ալ-Ջառնիայի շրջան (արաբ․՝ ناحية الجرنية‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիսում՝ ալ-Ռակկայի մարզում։ Հանդիսանում է Ալ-Սաուրայի գավառի երեք շրջաններից մեկը։ Կենտրոնն է Ալ-Ջառնիա քաղաքը։
2004 թվականի տվյալներով բնակչությունը կազմել է 31,688 մարդ։ Քաղաքն ու շրջակա ավանները կազմում են 1,501.31 քառ.կմ տարածք։


== Ծանոթագրություններ ==
Հանգույցային տեսակավորում

Հանգույցային տեսակավորումը տեղում, անկայուն տեսակավորման ալգորիթ է, և համեմատական ալգորիթմ է, որը տեսականորեն օպտիմալ է գլխավոր բազմության գրառումների ընդհանուր քանակի համար, ի տարբերություն այլ տեղում տեսակավորման ալգորիթմների։ Այն հիմնաված է այն գաղափարի վրա, տեղափոխությունը, որը պետք է տեսակավորվի, կարեղ է արտացոլվել ցիկլերերով, որը կարող է առանձին պտտվել տեսակավորված արդյունք տալու համար։
Ի տարբերություն համարյա յուրաքանչյուր մնացած ալգորիթմների, անդամները երբեք գրված չեն լինում բազմության մեջ այլ տեղում, պարզապես նրանց ազդեցության ուղուց դուրս հանելու համար։ Յուրաքանչյուր արժեք գրվում է զրո անգամ, եթե այն արդեն իր ճիշտ դիրքում է, կամ գրվում է մեկ անգամ իր ճիշտ դիրքում։ Սա համապատասխանեցնում է գրառումների մինիմալ քանակը, որը պահանջվում է ավարտուն տեղում տեսակավորման համար։
Գրառումների քանակի մինիմալացումը օգտագործվում է, երբ գրառումներն ավելի խոշոր տվյալների բազմություն դարձնելը շատ թանկ է, ինչպես օրինակ EEPROM-ի դեպքում կամ որտեղ որ յուրաքանչյուր գրառում փոքրացնում է հիշողության գոյության տևողությունը, ինչպես օրինակFlash հիշողության դեպքում։


== Ալգորիթմ ==
Հետևյալ ալգորիթմը գտնում և պտտեցնում է ցիկլեր, որոնք տալիս են տեսակավորված արդյունք։ Նշենք, որ range(a, b) գտնվում է a ից b ‑ 1 միջակայքում։


== Հատուկ իրավիճակների օպտիմալացում ==
Երբ բազմությունը պարունակում է համեմատաբար փոքր քանակի կրկնօրինակ անդամներ, a հաստատուն ժամանակով կատարյալ քեշ ֆունկցիան կարող է մեծապես արագացնել, թե որտեղ դնել 1 անդամը, որը փոխում է տեսակավորումը Θ(n2)-ից Θ(n + k) անգամ, որտեղ k-ն քեշերի ընդհանուր թիվն է։ Բազմությունը մինչև վերջ տեսակավորվում է քեշերի կարգով, այսպիսով մի քեշ ֆունկցիայի ընտրությունը, որը քեզ տալիս է ճիշտ կարգավորություն, կարևոր է։
Մինչ տեսակավորումը, պետք է ստեղծել հիստոգրամ, տեսակավորված քեշերով, որոնք հաշվում են յուրաքանչյուր քեշի մուտքերի քանակը բազմություն։ Հետո ստեղծվում է աղյուսակ դեպի հիստոգրամ յուրաքանչյուր մուտքի ընդհանուր գումարով։ Ընդհանուր գումարի աղյուսակը այնուհետև պետք է պարունակի յուրաքանչյուր էլեմենտի դիրքը բազմության մեջ։ Էլեմենտների ճիշտ տեղը կարող է գտնվել հաստատուն-ժամանակ քեշավորման և ընդհանուր գումարի փնտրման միջոցով, այլ ոչ թե գծային փնտրումով։
Սանտա Մարիա ին Վիա Լատա

Սանտա Մարիա ին Վիա Լատա (լատ.՝ Sanctae Mariae in Via Lata), տիտղոսակիր եկեղեցի Հռոմում։ Տեղակայված է Վիա դել Կորսո (նախկին Վիա Լատա) փողոցի վրա։ Կառուցված է հռոմեական անտիկ կառույցների, ինչպես նաև 8, 9, 10-րդ դարերի շինությունների տեղում (նկուղում պահպանվել են այդ ժամանակաշրջանի ֆրեսկոներ)։ Ըստ լեգենդի այդ կառույցներից մեկում (կամ Սան Պաոլո ալլա Ռեգոլա եկեղեցու տեղում) երկու տարի շարունակ կալանքի տակ է պահվել Պողոս առաքյալը։


== Պատմություն ==

Առաջին քրիստոնեական պաշտամունքի վայրը այստեղ եղել է 5-րդ դարի աղոթատեղին, որը ներկայիս եկեղեցու տեղում է եղել։ Այն կառուցվել է ընդարձակ հռոմեական պահեստի մնացուկների մեջ, որը ևս պեղվել է։ Եկեղեցու վերին հարկը ավելացվել է 9-րդ դարում, իսկ որմնանկարներն ավելացվել են 7-9-րդ դարերի միջև։ Այս ժամանակաշրջանի «կոսմատեսկո» ոճով արված սալահատակը պահպանվել է։
Եկեղեցու 13-րդ դարի Տիրամոր սրբապատկերը, որը կատարել է շատ հրաշքներ, և 3-րդ դարի սարկավագ և նահատակ Ագապետոսի մասունքները մնացել են նրա տակ։ Arcus Novus կամարը, որը այստեղ էր կանգնեցվել Դիոկղետիանոսի կողմից (303-304 թթ.), վերացել է 15-րդ դարի վերջին իրականացված վերանորոգման ժամանակ։ Բանաստեղծ Անտոնիո Տեբալդեոն, որը Ռաֆայել Սանտիի ընկերն է եղել, 1537 թվականին թաղվել է եկեղեցու հյուսիսային թևի ծայրում։ Սակայն գերեզմանը ձևավորվել է 1776 թվականին։
Եկեղեցին բարոկկո ոճով վերանորոգվել է 1639 թվականին Կոզիմո Ֆանզագոյի կողմից, սակայն ճակատամասը՝ կորնթոսյան սյուներով հանդերձ, ավարտել է Պիետրո դա Կորտոնան 1658-1662 թվականներին։ Հավանաբար նա է, որ կանգնեցրել է հաղթակամարը ճակատամասում։ Ալեքսանդր VII պապի օրոք, 1662 թվականին կանգնեցվել է եկեղեցու երկրորդ հարկը։ Զանգակատունը Մարտինո Լոնգիի աշխատանքն է (1580 թ.)։
Բարձր բեմի վրա տեղադրված Աստվածամոր սրբապատկերը եկեղեցու քիչ կտավներից մեկն է, որը վերագրվում է Լորենցո Բերնինիին։ Աբսիդի ամպհովանին պատրաստված է ալեբաստրից և լաջվարդից։ Ինչպես հիշատակվում է Կոզիմո Ֆանաչելիի կողմից արված ցայտատախտակի վրա, առաջին պեղումներն այստեղ անցկացվել են այդ ժամանակաշրջանում։
19-րդ դարում Ժոզեֆ և Լյուսեն Բոնապարտների ընտանիքները թաղվել են այստեղ (18-րդ դարում)։
Նավի աջ կողմի առաջին կտավը Ջիաչինտո Բրանդիի «Սուրբ Անդրեի նահատակությունն» է, իսկ երկրորդը՝ Ջուզեպպե, Նիկոլա և Բիաջիո սրբերի կտավն է, որի հեղինակն է Ջուզեպպե Գեցին։ Աբսիդի ձախակողմյան կապելլայում պատկերված են Տիրամայրը մանուկի հետ (հեղինակ՝ Ջիովաննի Օդացցի)։ Աջակողմյան նավի օվալաձև վեց կտավներից երկուսը Պ․ դե Պիետրիի և Ագոստինո Մասուկկիի աշխատանքներից են։ Ձախակողմյան նավում 5 օվալաձև կտավների հեղինակներն են Պ․ դե Պիետրի Մասուկկիին և Ջիովան Դոմենիկո Պիաստրինին։
Սանտա Մարիա ին Վիա Լատա եկեղեցին տիտղոսակիր եկեղեցի է։ 1991 թվականի հունիսի 28-ից եկեղեցու կարդինալ-քահանան Էդուարդ Իդրիս Կասսիդին է։
Ինդերկա

Ինդերկա (ռուս.՝ Индерка, թաթ.՝ Усман), գյուղ Ռուսաստանի, Պենզայի մարզի Սոսնովոբորսկի շրջանի կազմում։
Բնակչությունը 2010 թվականին գրանցված տվյալներով կազմում էր 4014 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նենցզյան (գետ)

Նենցզյան, Չինաստանի հյուսիս-արևելքում գտնվող գետ, Սունգարիի ձախակողմյան խոշոր վտակը։


== Ջրագրություն ==
Գետը հոսում է Մանչժուրյան հովտում, Մեծ Խինգան և Փոքր Խինգան լեռնաշղթաների միջև։ Սնվում է հիմնականում անձրևներից։ Սառչում է նոյեմբերի ամսին, իսկ ապրիլին սկսում է բացվել։ Նավարկելի է մինչև Ցիցիկար քաղաքը, հարթահատակ նավակների համար մինչև Նենցզյան քաղաքը (նախկինում առավել հայտնի է եղել մանչժուրյան Մերգեն անվանումով)։


== Վտակներ ==
Չոլ
Հանխե
Տաոերխե
Նեմեր


== Պատմություն ==

17-րդ դարում ռուս ճանապարհորդները, արևմուտքից դեպի արևելք հատելո Մեծ Խինգան լեռնաշղթան, անվանել էին Նենցզյանը «Նաուն գետ», և գրել են, որ այնտեղ «ապրում են․․․ բոգդիհանյան տոհմի քոչվոր առևտրական մարդիկ, որոնք հաց են ցանում»։
Այդ ժամանակից ի վեր Ցին կայսրության կառավարման երկուս ու կես դարի ընթացքում Նենցզյանը ծառայել է հյուսիսային Մանչժուրիի գլխավոր տրանսպորտային մայրուղի՝ միացնելով այդ երկրամասի երկու գլխավոր քաղաքներ Ցիցիկարը և Նենցզյանը (Մերգեն) առավել զարգացած է Մանչժուրյան և Պեկինյան երկրամասերի հարավի հետ։ Մերգենից գոյություն է ունեցել ստորգետնյա ճանապարհ Փոքր Խինգանով մինչև Այգունյու։


== Ծանոթագրություններ ==
Կոստոչկովկա

Կոստոչկովկա (ուկրաիներեն՝ Кісточківка, Ղրիմի թաթարերեն՝ Büyük Eşkene), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Էֆենդիկոյ։
2001 թվականի տվյալներով Կոստոչկովկա գյուղում բնակվում էր 1 082 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շումիլովո (այլ կիրառումներ)

Շումիլովո, կարող է վերաբերել՝

Շումիլովո - գյուղ Ռուսաստանի Սմոլենսկի մարզի Վելիժսկի շրջանի կազմում։
Շումիլովո - գյուղ Ռուսաստանի Սմոլենսկի մարզի Վելիժսկի շրջանի կազմում։
Հետադարձ կապ (ֆիլմ, 2020)

«Հետադարձ կապ» (ռուս.՝ «Обратная связь»), 2020 թվականի ռուսական կատակերգական-դրամատիկ ֆիլմ, որը նկարահանել է ռեժիսոր Ալեքսեյ Նուժնին0: «Բարձր կապ» (ռուս.՝ «Громкая связь») ֆիլմի օրիգինալ սիքվելն է, որ, ի տարբերություն իր նախորդի, չունի արտասահմանյան նախատիպ։  Ֆիլմի պրեմիերան Ռուսաստանում տեղի է ունեցել 2020 թվականի դեկտեմբերի 17-ին։


== Սյուժե ==
Դեկտեմբերի 31-ին հանդիսատեսին արդեն ծանոթ է ընկերները՝ Լյովան իր կնոջ՝ Եվայի հետ, Բորյան իր կնոջ՝ Ալինայի հետ, Վադիկն իր կնոջ՝ Կատյայի հետ և մշտապես միայնակ Դիման կրկին հավաքվում է ամառանոցում, որպեսզի վաղեմի ավանդույթով միասին դիմավորեն Նոր տարին։ Այս անգամ տոնական օրերի համար նրանք ստիպված են տուն վարձով վերցնել, Լյովայի և Եվայի դուստրը մեծացել է և խնդրել ծնողներին՝ երիտասարդներին չխանգարել ուրախանալ։
Եվայի հերթական մտահղացումը՝ իրենցից ամեն մեկից յուրաքանչյուրին ուղղված նամակներն են, որոնք սկսվում են պարտադիր ներածականով՝ «Հարգելի Իմյարեկ, խնդրում ենք երբեք այլևս…», հանգեցնում է նրան, որ նախատոնական երեկոն կրկին լի է անակնկալներով, այդ թվում՝ տհաճ։
Բայց իրական բարեկամությունը կարող է դիմակայել ցանկացած փորձությունների, նույնիսկ նրանց, որոնք իրենք են ստեղծում։


== Դերերում ==


== Նկարահանող խումբ ==
Սցենարի հեղինակներ՝ Սերգեյ Պետրեյկով, Լեոնիդ Բարաց, Ռոստիսլավ Խաիտ
Ռեժիսոր՝ Ալեքսեյ Նուժնի
Օպերատոր՝ Յուրի Կորոբեյնիկով
Նկարիչ՝ Մարգարիտա Աբլաևա
Կոմպոզիտորներ՝ Եվգենի Բարխատով, Կիրիլ Բորոդուլով
Պրոդյուսերներ՝ Ռոստիսլավ Խաիտ, Լեոնիդ Բարաց, Լարիսա Բլաժկո, Ռուբեն Դիշդիշյան, Լեոնարդ Բլավատնիկ


== Ծանոթագրություններ ==
Life of the Party

Life of the Party, կանադացի երգիչ Շաուն Մենդեսի երգը, իր առաջին Handwritten ստուդիական ալբոմում (2015)։ Գրվել է Ido Zmishlany և Scott Harris կողմից, և թողարկվել է 2014 թվականի հուլիսի 26-ին Տորոնտոյում։


== Դիրքը չարթերում ==
2014 թվականի հունիսի 12-ին երգը մտել է  Billboard Hot 100 չարթ և զբաղեցրել 24-րդ տեղը, ունենալով չարթերում իր առաջին գրառումը և մտնելով թոփ-40։ Մենդեսը դարձավ վերջին 15 տարիների  ընթացքում առաջին երիտասարդ երգիչը, ում ստեղծագործությունները մտել են  Billboard Hot 100 չարթը։ Երգը գլխավորել է  Hot Digital Songs  չարթը, ունենալով 148,000 բեռնում։


=== Շաբաթվա չարթեր ===
|style="width:50%; "|


=== Տարեվերջյան չարթեր ===
Արմտան Փոքր

Արմտան Փոքր, գյուղ Արևմտյան Հայաստանում, Էրզրումի վիլայեթի Կամախի գավառակում, Երզնկայից արևմուտք, Եփրատի աջ ափին, Արմտան Մեծ գյուղի մոտ։


== Պատմություն ==
Հայ բնակիչները տեղահանվել են Մեծ եղեռնի տարիներին։ Նրանց մի մասը զոհվել է, փրկվածները տարագրվել են օտար երկրներ։


== Բնակչություն ==
Եղել է հայաբնակ գյուղ։ XIX դարի վերջին և XX դարի սկզբին ըստ տարբեր աղբյուրների ուներ 530 կամ 1000 բնակիչ։


== Տնտեսություն ==
Բնակչության հիմնական զբաղմունքը հողագործությունն ու արհեստներն էր։


== Պատմամշակութային կառույցներ ==
Արմտանն ուներ Ս. Աստվածածին անունով եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դվին (այլ կիրառումներ)

Դվին, կարող է վերաբերել՝

Դվին, պատմական Հայաստանի մայրաքաղաքներից մեկը
Դվին (Արարատի մարզ), գյուղ ՀՀ Արարատի մարզում
Վերին Դվին, գյուղ ՀՀ Արարատի մարզում
Դվին - բլուր Մեծ Հայքի Այրարատ աշխարհի Ոստան գավառում
Դվին - տեսակավոր կոնյակ
Դվին - ներկայումս չգործող հյուրանոցային համալիր՝ Հայաստանի մայրաքաղաք Երևանի կենտրոնում
Ժիրյատինսկի շրջան

Ժիրյատինսկի շրջան (ռուս.՝ Жирятинский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Ժիրյատինո։


== Աշխարհագրություն ==
Շրջանի տարածքի մակերեսը կազմում է 750 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 7181 մարդ։ Բնակչության խտությունը կազմում էր 9,57 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոստյուխնովկա

Կոստյուխնովկա (ուկրաիներեն՝ Костюхнівка), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1577 թվականին։
2001 թվականի տվյալներով Կոստյուխնովկա գյուղում բնակվում էր 546 մարդ։ Բնակավայրը զբաղեցնում է 1107 կմ² տարածք։ Բնակչության խտությունը կազմում էր 493,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օվսյանոե (գյուղ, Վիբորգսկի շրջան)

Օվսյանոե (ռուս.՝ Овсяное), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպիրինո (գյուղ, Բոգորոդսկի շրջան)

Սպիրինո (ռուս.՝ Спирино), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(952) Գաիա

(952) Գաիա (անգլ.՝ Caia), աստերոիդ աստերոիդների հիմնական գոտում։ Հայտնաբերվել է 1916 թվականի հոկտեմբերի 27-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,988896 ա. մ., առավելագույնը մոտենում է 2,2499 ա. մ. հեռավորության վրա և հեռանում 3,7279 ա. մ.։ Արեգակի շուրջ մեկ ամբողջական պտույտ է կատարում 1887,4 երկրային օրվա ընթացքում, իր ուղեծրով շարժվելով միջինում 0,190738 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(952) Գաիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ոսկանապատ (այլ կիրառումներ)

Ոսկանապատ եզրը կարող ա վերաբերվել.

Ոսկանապատ, գյուղ ներկայիս Ադրբեջանական Հանրապետության Գյոյգյոլի շրջանում։
Ոսկանապատ, հայկական վերլուծաբանական կենտրոն։
Դժվար անցում

Դժվար անցում, 1964 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
Ֆիլմը գազատար կառուցող բրիգադի արտադրական կոնֆլիկտների, լեռնային դժվար պայմաններում տարվող աշխատանքի և բարոյական խնդիրների մասին է։


== Դերերում ==
Զավեն - Էդուարդ Խաչատուրով
Հասմիկ - Ալբինա Աղվանյան
Տիգրան - Խորեն Աբրահամյան
Աղբալով - Նիկոլայ Կրյուչկով
Անդրեյ - Վալերիան Վինոգրադով
Կուզյա - Վյաչեսլավ Ժարիկով
Գալյա - Լյուդմիլա Կարաուշ
Սեմյոն - Լեոնիդ Չուբարով
Լիլյա - Ելենա Կորնիլովա
Դավթյան - Դավիթ Մալյան
Լրագրող - Վալենտին Կուլիկ


== Նկարահանող խումբ ==
սցենարի հեղինակ՝ Միխայիլ Օվչիննիկով
բեմադրող ռեժիսոր Յուրի Երզնկյան
բեմադրող օպերատոր՝ Սարգիս Գևորգյան
բեմադչող նկարիչ՝ Վալենտին Պոդպոմոգով, Սարգիս Սաֆարյան
կոմպոզիտոր Էդուարդ Միրզոյան
հնչյունային օպերատոր՝ Զ. Մուրադբեկյան
ռեժիսոր՝ Վ. ԴանիելյանՀամակցվածնկարահանումներ` 

օպերատոր՝ Գ. Սիգալով, Վ. Սիմոնենկո
նկարիչ՝ Հ. Հովհաննիսյան
նկարիչ- դիմահարդար՝ Խ. Զահալյան
ռեժիսորի ասիստենտ՝ Ժ. Հունանյան, Ռոմ. Ժամհարյան
օպեր. ասիստենտ՝ Ռուդ. Ժամհարյան
նկարչի ասիստենտ՝ Մ. Գիզգիզյան
մոնտաժ՝ Գ. Միլոսերդովա
խմբագիր՝ Կ. Քալանթար
տնօրեն՝ Ռ. Սարոյան


== Ծանոթագրություններ ==
Կոշլյուն

Կոշլյուն (խորվ.՝ Košljun, իտալերեն՝ Cassione), խորվաթական փոքրիկ կղզի 72426 քառ. մետր մակերեսով, գտնվում է Կրկի ծովախորշում։ Ափագծի երկարությունը  1,083 կմ է։
Հեռավորությունը Կրկի կղզուց կազմում է մոտ 190 մետր, ափը ունի նավամատույց։ Կզղու բնակիչներն են Ֆրանցիսկյան միաբանության կուսակրոն վանականները (5 մարդ)։ Կղզում է գտնվում Ֆրանցիսկյան վանքը (Կոշլյուն)` «Ավետում» եկեղեցիով և մի քանի հին զանգակատներով։ Վանքի մուտքի մոտ է գտնվում  Ֆրանցիսկ Ասսիզեցու գայլի հետ արձանը։
Վանքում կա գրադարան, ազգագրական թանգարան, ճարտարապետական թանգարան և եկեղեցական արվեստի թանգարան։ Վանքի շուրջն անտառ է, բուսաբանական այգի և ձիթենու պուրակ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
www.kosljun.hr — Franjevački samostan (խորվ.)
Punat — Basic information (անգլ.)
Turistička zajednica otoka Krka — Otok Krk — Mjesta — Punat Archived 2010-04-15 at the Wayback Machine. (խորվ.)
Otok Košljun (խորվ.)
Францисканский монастырь на острове Košljun (Кошлюн)
Լուգաչովիցե

Լուգաչովիցե (չեխ․՝ Luhačovice, [ˈluɦatʃovɪtsɛ], գերմ.՝ Luhatschowitz), քաղաք Չեխիայի հարավ–արևելքում։ Տեղակայված է Զլինսկի տարածաշրջանում, Զլինիի շրջանում, ծովի մակարդակից 250 մ բարձրության վրա գտնվող հովտում։ Բոլոր կողմերից քաղաքը շրջապատված է լեռներով։ Հյուսիս-արևմուտքում Մալե–Կամեննեն է, հարավ-արևելքում Օբետովե գագաթն է, հարավում՝ Վելկե-Կամեննե, Սոլնե, Զալուժնե, Լուժնե և Օվչիրնի բլուրները։ Այս բոլոր լեռները Սպիտակ Կարպատի մասն են կազմում։ Լուգաչովիցեի ամենաբարձր գագաթը Կոմոնեցն է, որը գտնվում է ծովի մակարդակից 672 մ բարձրության վրա։
Լուգաչովիցե հանգստավայրը շինությունների համալիր է, որը 19-րդ դարի վերջին աստիճանաբար ձևավորվել է որպես առողջարանային քաղաք։ Լուգաչովիցեի տարածքում կա նատրումի հիդրոկարբոնատի 16 և ծծմբի մեկ աղբյուր։ Ամեն ժամ Երկրի մակերես է բարձրանում 15 հազար լիտր հանքային ջուր։ Ջրի մեջ կան այնպիսի հանքային տարրեր, ինչպիսիք են նատրիում, կալցիում, մագնեզիում, քլոր, բրոմ և յոդ։ Ջրի ջերմաստիճանը 10 - 12 °С է։ Այցելուների մեջ մեծ մասսայականություն են վայելում Վինցենտկա (չեխ․՝ Vincentka), Ալոիսկա (չեխ․՝ Aloiska) և Օտտովկա (չեխ․՝ Ottovka) աղբյուրները։
Հանգստյան միջավայրի համալիրի զարգացման համար վճռական խթան է հանդիսանում 1902 թվականին Բաժնետիրական ընկերության ստեղծումը, որը գնեց բոլոր քաղաքի աղբյուրները։ Այսպիսով, Լուգաչովիցեն դարձավ Ավստրո-Հունգարական կայսրության տարածքում գտնվող խոշորագույն հանգստավայրերից մեկը՝ ներկայիս Չեխիայի տարածքում գտնվում են մի շարք հայտնի հանգստավայրերից, ինչպիսիք են՝ Կառլովի Վարին և Մարիանսկե Լազնեն։
Հանգստավայրի շրջակա միջավայրի ձևավորման գործում նշանակալի ներդրում կատարեց ճարտարապետ Դուշան Յուրկովիչը (չեխ․՝ Dušan Jurkovič), ում վստահված էր հանգստավայրի նոր նախագիծը, ինչպես նաև առկա շենքերի վերակառուցումը։ Ըստ Յուրկովիչի ծրագրի իրականացման սահմաններում շենքերի արտաքին տեսքը կրում է Կարպատի շրջանի սլավոնական ժողովրդական ճարտարապետության մոտիվներ՝ համադրված մոդեռն- ի հետ։ Այս յուրահատուկ ոճը առանձնանանում է փայտի օգտագործմամբ։
Լուգաչովիցեում Յուրկովիչի ամենակարևոր շենքերն են՝ Յեսթֆաբտ ամառանոցը, ջրաբուժության ինստիտուտը՝ հարակից լողավազանով և առողջարանի կենտրոնական շենքը՝ Յուրկովիչի տունը (չեխ․՝ Jurkovičův dům)։ Այժմ այս շենքում ևս բացվել է նույնանուն առողջարան։


== Քույր քաղաքներ ==
 Խայդուսոբոսլո, Հունգարիա,
 Ուստրոն, Լեհաստան,
 Սասովո, Ռուսաստան,
 Պեշտյանի, Սլովակիա։


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Իոնական ուժ

Իոնական ուժ, լուծույթում իոնների ստեղծած էլեկտրական դաշտի լարվածության չափ։ Իոնական ուժ արտահայտվում է՝ 
  
    
      
        
          I
        
        =
        
          
            1
            2
          
        
        Σ
        
          m
          
            i
          
        
        
          z
          
            i
          
          
            2
          
        
      
    
    {\displaystyle \mathrm {I} ={\frac {1}{2}}\Sigma m_{i}z_{i}^{2}}
   i= բանաձևով, որտեղ Zi-ն տվյալ i տեսակի իոնների լիցքն է, m-ը՝ նրանց մոլյալությունը լուծույթում (այսինքն՝ գրամ-իոնների թիվը 1 կգ լուծիչում)։ Շատ նոսրացրած լուծույթներում էլեկտրոլիտների մի քանի հատկություններ և, մասնավորապես, լուծույթում տվյալ ուժեղ էլեկտրոլիտի ակտիվության գործակիցը կախված են իոնական ուժից։